নবীগঞ্জ প্রতিনিধি ॥ নবীগঞ্জ-সাকুয়া-শেরপুর সড়কটি প্রায় ২ বছর ধরে যানবাহন চলাচলের অনুপযোগী হয়ে পড়েছে। ৮ কিলোমিটার সড়কের মধ্যে প্রায় ৫ কিলোমিটার সড়ক ভেঙ্গে খানা-খন্দে পরিণত হয়ে মরণ ফাঁদে পরিণত হয়েছে। প্রতিদিন শত শত ছাত্র-ছাত্রী ও বিভিন্ন শ্রেণী পেশার লোকজন প্রয়োজনের তাগিদে জীবনের ঝুকিঁ নিয়ে ওই সড়কে নানা ধরনের যানবাহনে যাতায়াত করে আসছেন। প্রায় প্রতিদিন ওই সড়কে রিক্সাসহ বিভিন্ন যানবাহন উল্টে ছোটখাটো দূর্ঘটনা ঘটছে। যে কোন সময় মারাত্মক দূর্ঘটনার আশংকা রয়েছে ওই সড়কে। কিন্তু সংশ্লিষ্ট কর্তৃপক্ষ ওই সড়কটি মেরামতের বিষয়ে উদাসীনতার পরিচয় দিচ্ছে। উল্লেখ্য, নবীগঞ্জ উপজেলা সদরের সাথে করগাঁও ইউনিয়নের জনসাধারণসহ নদী পথে সাকুয়া নৌ-ঘাট থেকে উপজেলার বড় ভাকৈর (পশ্চিম), বানিয়াচং, নেত্রকোনা আজমিরীগঞ্জ এবং জামালপুর জেলার লোকজন চলাচল করেন। এছাড়া ...